kardosdrur/scandi-wiki huggingface dataset:
Spodsbjerg-Tårs

Spodsbjerg-Tårs  er en færgerute, der bliver besejlet af LangelandsFærgen. Færgen sejler mellem Spodsbjerg på Langeland og Tårs på Lolland.

Historie 
Der har været færgefart mellem Spodsbjerg og Tårs i alt fald siden 1500-tallet, med en færgemand på henholdsvis Langeland og Lolland, hver med eneret på færgefart i én retning. Den 1. oktober 1869 oprettedes "Det forenede Dampskibsselskab for Langeland og Lolland", som etablerede en skibsforbindelse mellem Korsør-Spodsbjerg-Nakskov. Selskabets ejerkreds bestod for størstedelen af folk fra Langeland. I maj 1884 oprettede det konkurrerende selskab "Sydfyenske Dampskibsselskab A/S (SFDS)" ruten Spodsbjerg-Nakskov, hvilket på sigt betød døden for Dampskibsselskabet for Langeland og Lolland.

Den 1. juni 1975 ændrede man ruten til den nuværende Spodsbjerg-Tårs, hvorved man halverede sejltiden fra 90 minutter til 45 minutter. Ruten forbinder Primærrute 9.

Ud fra en Transportministerie-rapport ønsker lokale myndigheder at bygge en ny Tårs havn et par kilometer ude i Langelandsbæltet som yderligere reducerer overfartstiden.

Ejerskab 
Ruten ejes af Molslinjen, efter tidligere at være ejet af Færgen i perioden 2008 - 2018 Scandlines i perioden 1996 – 2008.

Materiel 

Der er i dag 2 færger, der besejler ruten:
 M/F Lolland
 M/F Langeland

Eksterne henvisninger 
 Rutens historie på faergejournalen.dk
 Rutens historie på fynhistorie.dk

Referencer 

Spodsbjerg
Lolland Kommune
Langeland
Færgeruter i Danmark
Need for Speed: Underground

Need for Speed: Underground (NFSU) er et bilspil, udgivet af EA Games i november 2003. Det hører til Need for Speed-serien.

I dette spil, kæmper du, fra at være en amatørkører, til en rigtig gaderacer.
Miljøet foregår i Amerikas gader, om aftenen. Du vinder penge, ved at vinde løbene.
I starten kører du i en tunet bil, hvorefter du får din egen bil.

Ved hvert løb, er der 3 sværhedsgrader. Du tjener altid flest penge, ved at tage det sværeste løb.
Du har også en garage, hvor du kan tilføje de ting, du har købt.

Løbene 
Her er listen over de løb, der er med i Need for Speed: Underground.

Sprint: Et langt løb, hvor du skal nå fra det ene punkt, til det andet.

Circiut: Det klassiske løb, hvor runderne varierer.

Drift: Lav udskridninger med bilen, hvorfra du tjener point. Raceren, der får flest points, vinder.

Drag: Løbet, hvor du skal være klar med gearstangen og accelerere. Den racer, der når målstregen, uden at ramme andre biler eller forhindringer, vinder.

Underground Racing Leauge, (URL): Et løb hvor runderne varierer, et løb kan nemt være op til 7 runder. Til sidst vinder den der har flest point.

Knockout-run: I dette løb, er der 3 runder. Den der ligger sidst i hver runde, ryger ud! Vinderen, er den racer, som bliver tilbage.

Eksterne henvisninger 
 

Computerspil fra 2003
Underground
Arkadespil
Game Boy Advance-spil
GameCube-spil
PlayStation 2-spil
Xbox-spil
Windows-spil
Potensgennemsnit

Potensgennemsnit er en generalisering af det aritmetiske gennemsnit, det harmoniske gennemsnit og det geometriske gennemsnit.

Definition 
For positive tal x1, x2, ..., xn, og for et reelt tal p forskelligt fra 0, defineres:

Egenskaber 
  er en homogen funktion af x1, x2, ..., xn. Det betyder et der for ethvert positivt reelt tal b gælder:

 Hvis p < q så  med lighed hvis og kun hvis x1=x2=...=xn.
 Hvis man betragter M som en funktion af p, er funktionen kontinuert.

Specialtilfælde 

  – det harmoniske gennemsnit,
  – det aritmetiske gennemsnit (det normale gennemsnit),
  – det kvadratiske gennemsnit,
  – den mindste af x-værdierne,
  – det geometriske gennemsnit,
  – den største af x-værdierne.

På grund af de tre grænseværdier kan man definere , hvor G er det geometriske gennemsnit, samt  og 

Middelværdier
Darryl Jones

Darryl Jones (f. 11. december 1961) der også kendt som “The Munch” er en amerikansk bassist, og han er højt agtet af både jazz- og rockmusikere.

Jones blev født i Chicago, Illinois. Han kom med i Miles Davis band i 1983, hvor han spillede på albums som Decoy og You’re under Arrest. Jones har arbejdet med jazz musiker som blandt andre John Scofield og Steps Ahead. Men han har også arbejdet sammen med popkunstnere som Sting, Peter Gabriel, Madonna og Eric Clapton.

Jones har spillet sammen med The Rolling Stones siden Bill Wymans afgang i 1993. Han er dog aldrig blevet officielt medlem af bandet.

Jazzmusikere fra USA
Bassister fra USA
Medlemmer af The Rolling Stones
Personer fra Chicago
Giffel

En giffel er et stykke morgenbrød, en slags rundstykke med en lidt aflang facon. Ordet kommer muligvis af det tyske Gipfel , der betyder "spids" eller "top".

En giffel er også en kage (kanelgiffel). Den består af en spiral lavet af hvedemelsdej. I spiralen ligger et lag af kanel og sukker.

Kilder 

Brød
Kager
Michael Vick

Michael Vick (født 26. juni 1980 i Newport News, Virginia, USA)er quarterback for NFL-holdet Pittsburgh Steelers. Han spillede førhen for Atlanta Falcons, Philadelphia Eagles og New York Jets .

I år 2007 indrømmede Michael Vick, at havde været med til at arrangere hundeslagsmål. Han blev genindsat i ligaen i 2009 efter hans løsladelse og skrev den 13. august 2009 kontrakt med Philadelphia Eagles.

Klubber 
 Atlanta Falcons (2001–2006)
 Philadelphia Eagles (2009–2013)
 New York Jets (2014–2015)
 Pittsburgh Steelers (2015-)

Referencer

Eksterne henvisninger 

Amerikansk fodbold-spillere fra Virginia
Amerikansk fodbold-spillere fra Philadelphia Eagles
Amerikansk fodbold-spillere fra Atlanta Falcons
Amerikansk fodbold-spillere fra New York Jets
Amerikansk fodbold-quarterbacks
Tage Müller

Tage Christian Müller (født 3. oktober 1780 i København, død 2. oktober 1849 i Ribe) var en dansk biskop.

Han var søn af skræddermester Wilhelm Müller (1741-1830) og Frederikke Dorothea født Rasmussen (1745-1817).

Da han var 12, kom han til sin farbror H.H. Müller, der var præst ved Helliggejstes Kirke, og blev opdraget her. Han dimitteredes fra Borgerdydskolen i København i 1795 og tog den teologiske embedseksamen i 1799. Derefter underviste han på Schouboes Institut og Døtreskolen. Han vandt 1805 universitetets guldmedalje for en filosofisk opgave. 

I 1806 blev han sognepræst i Nørre Snede og Ejstrup i Århus Stift. Her blev han i 1806 gift med Henriette Louise Rasmussen (1789-1857), datter af hans morbror provst Thomas Rasmussen i Grevinge. 

Han blev i 1810 forflyttet til Køng på Sjælland og i 1830 til Stege på Møn, hvor han også var provst for Mønbo og Bårse Herreder. I 1828 havde han fået titel af konsistorialråd. I 1833 blev han biskop i Ribe Stift, og i 1843 fik han Dannebrogordenens Kommandørkors. 

Han var – mod sin vilje – kongevalgt medlem af stænderforsamlingerne i Viborg 1842, 1844, 1846 og 48, hvor han hørte til den konservative fløj, men dog 1842 i forhandlingerne om de slesvigske forhold stillede sig i opposition til Ørsted. Han sagde: "Vel ligger der Sne paa min Isse, men derfor fryser Blodet ikke i mine Aarer". Han skal også personligt i Ribe have foreholdt kongen, at de forholdsregler, han tog, bragte danskheden i Slesvig i fare; men Müller fik kun det svar, at en konge ikke måtte være partisk.

Igen mod sin vilje blev han kongevalgt medlem af den grundlovgivende rigsdag. Han var da svagelig og måtte forlade rigsdagen, inden forhandlingerne var slut. Kort efter kom han syg hjem til Ribe, hvor han døde.

Eksterne henvisninger 
 

Biskopper over Ribe Stift
Personer fra København
Medlemmer af Den Grundlovgivende Rigsforsamling
Kommandører af 1. grad af Dannebrog
Personer i Dansk Biografisk Leksikon
Danskere i 1800-tallet
Stænderdeputerede fra Nørrejylland
Modtagere af Københavns Universitets guldmedalje
Sainte-Colombe-des-Bois

Sainte-Colombe-des-bois er en landsby på 122 indbyggere i Frankrigs midte, i departement Nièvre, Bourgogne regionen.

Navnet "Sainte-Colombe des bois" stammer fra en ung pige kaldet Culumba, der levede og døde some martyr i Sens i det 3. århundrede.

I Sainte-Colombe-des-bois, kan man se en kirke der er romano-byzantinsk bygget mellem den 13 og det 16. århundrede og man kan beundre den flotte gammle lind plantet i det 16. århundrede.

Byer i Nièvre
Internationale Matematik-Olympiade

Den Internationale Matematik-Olympiade (IMO) er en årlig matematikkonkurrence for gymnasieelever. Det er den ældste af de naturvidenskabelige olympiader.

Den først IMO blev holdt i Rumænien i 1959. Den har siden været afholdt hvert år med undtagelse af 1980. Lidt over 90 lande sender op til 6 deltagere (plus en leder og en stedfortrædende leder samt evt. en eller flere observatører). Officielt er der ikke hold: Der gives kun individuelle point. Deltagerne skal være under 20 år, og må ikke have påbegyndt en universitetsuddannelse. 

Konkurrencen består af seks opgaver, som hver giver syv point. Man kan dermed få op til 42 point. Konkurrencen bliver holdt over to dage. Deltagerne har fire og en halv time hver dag til at løse tre opgaver. Opgaverne kan gives i geometri, talteori, algebra og kombinatorik. De kræver ikke kendskab til universitetsmatematik, og man forsøger at stille opgaver, der har korte og elegante løsninger, som stiller krav til deltagernes opfindsomhed.

Hvert deltagende land, bortset fra værtslandet, kan foreslå opgaver til en komite, som udvælger en såkaldt shortlist. Holdlederne, som ankommer nogle dage før deltagerne, vælger nu hvilke seks opgaver deltagerne skal stilles. Efter konkurrencen skal hvert holds leder og stedfortrædende leder blive enige med koordinatorerne, der kommer fra værtslandet, om hvor mange point hver deltager skal have for hver opgave. 

De danske deltagere udvælges gennem Georg Mohr-konkurrencen, som er opkaldt efter danskeren Georg Mohr

Præmier 
 Der gives medaljer til så mange som muligt, uden at mere end halvdelen får medalje.
 Der gives guld, sølv og bronze, så forholdet mellem antallet af hver slags er ca. 1:2:3
 Deltagere, som ikke vinder medalje, men som får fulde point i en opgave, får en "ærefuld omtale".

Der kan desuden gives specialpriser for f.eks. ekstra elegante løsninger. De sidste gange det skete var i 2005, 1995 og 1988, men det skete oftere i de tidlige 1980'ere.

Reglen om, at ikke mere end halvdelen må få medalje, bliver ikke altid overholdt, da der nogle gange er mange, der har lige mange point. Sidst reglen blev brudt, var i 2006, hvor man havde valget mellem at give 188 eller 253 af de 498 deltagere medaljer.

Nuværende og fremtidige IMO'er 
 Den 49. IMO blev holdt i Madrid, Spanien den 10. -22. Juli, 2008.
 Den 50. IMO blev holdt i Bremen, Tyskland den 10. 22. Juli, 2009.
 Den 51. IMO bliver holdt i Astana, Kasakhstan i 2010.
 Den 52. IMO  bliver holdt i Amsterdam,Holland i 2011.

Tidligere IMO'er 

Bemærk: Der kan være uenighed om hvor og hvornår de tidligere IMO'er blev holdt, da ledere og deltagere ankommer på forskellige tidspunkter og bor i forskellige byer.

Ekstern henvisning 

 Den danske IMO-side på Georg Mohr-konkurrencens hjemmeside

Matematik og kultur
Thomas Rasmussen

Thomas Rasmussen er navnet på flere personer:

 Thomas Rasmussen (præst) (1744-1800) – dansk præst
 Thomas Rasmussen (fodboldspiller) (født 1977) – dansk fodboldspiller
Alizée

Alizée Jacotey (født 31. august 1984), professionelt kendt som Alizée, er en fransk sanger, danser og musiker. Hun er født og opvokset i Ajaccio, Korsika.

Hun blev opdaget af Mylène Farmer, efter hun havde vundet talentshowet Graines de star i 1999. Mens hun samarbejdede med Mylène Farmer og Laurent Boutonnat udgav hun en række album, der opnåede stor popularitet i hjemlandet ved at skubbe grænserne for teksternes indhold i populærmusik og billederne i hendes musikvideoer, der blev sendt på bl.a. NRJ, Europe 1, MTV, Virgin Radio og mange andre. Igennem hendes karriere har mange af hendes sange opnået placeringer i Top 25, inklusive "Moi... Lolita", "L'Alizé", "J'en ai marre!", "Gourmandises", "Mademoiselle Juliette", hendes coverversion af "La Isla Bonita", "Parler tout bas", "Les collines" og "À cause de l'automne".

Ifølge IFPI og SNEP er Alizée en af de bedst sælgende kvindelige kunstnere i 2000-tallet, og hun er også den sanger, der har størst eksport uden for Frankrig. Alizée startede i musikbranchen i 2000. Hun har siden udgivet seks studiealbums, hvoraf de første to blev komponeret af Laurent Boutonnat og skrevet af Mylène Farmer. Hendes første album var Gourmandises, som opnåede platin-certificernig inden for tre måneder efter udgivelsen. Efter den internationale udgivelse i 2001 blev  Gourmandises en succes i både Frankrig og i udlandet, og hun blev den bedst sælgende kvindelige fransk sanger fra 2001. Albummet indeholdt hendes mest succesfulde single, "Moi... Lolita", der nåede førstepladsen på adskillige hitlister i både Europa og Asien, og i Storbritannien blev nummeret anerkendt af New Musical Express som tildelte det "Single of the Week" award. Det blev et sjældent eksempel på en højt placeret sang på den engelske singlehitliste på et andet sprog en engelsk, hvor den toppede som nummer 9.

I 2003 fulgte hendes andet album Mes Courants Électriques, hvorefter Alizée turnerede i efteråret 2003 og optrådte mde 43 koncerter i Frankrig, Belgien og Schweiz. Siden har hun udgivet Psychédélices (2007), Une enfant du siècle (2010), 5 (2013) og hendes seneste album er Blonde (2014).

Desuden har hun inspireret Female Night Elf-racens danserutine i spillet World of Warcraft af firmaet Blizzard.

Diskografi 
 Gourmandises (2000)
 Mes Courants Électriques (2003)
 Psychédélices (2007)
 Une enfant du siècle (2010)
 5 (2013)
 Blonde (2014)

Referencer

Eksterne henvisninger 

 alizee-officiel.com, officielle hjemmeside

Musikere fra Frankrig
Stankelben (flertydig)

Stankelben (Tipulidae) er et myggelignende insekt. Den er kendetegnende ved en meget slank kropsbygning og seks meget lange ben.

Som følge af dens udseende forveksles den ofte med

 Mejeredderkopper (Pholcidae) og
 Mejere (Opiliones)

Begge to minder i kropsbygningen om stankelben, men adskiller sig ved en kortere krop, otte ben, samt manglende vinger.
Mejer

En mejer er et landbrugsredskab, der skærer afgrøder af ved høst, når de er modne.

Håndmejning
Håndmejning foregår typisk med en le.

Mekanisk mejning
En mekanisk mejer er en semi-mekanisk mejemaskine, der benyttes til at skære afgrøder.

Moderne mejning
Moderne mejning foregår ved hjælp af en mejetærsker, der også har indbygget tærskeværk eller ved hjælp af en skårlægger.

Eksterne henvisninger 

 History of Gallic Reaper (Petr Chuksin, January 23, 2006)

Landbrugsmaskiner
Landbrugsredskaber
Markarbejde
Nightrage

Nightrage er et græsk/svensk melodisk dødsmetal-band der blev dannet af guitarist Marios Iliopoulos og hans nære ven Gus G. i Thessaloniki, Grækenland. Senere valgte de at flyttede til Sverige.

Biografi 
Bandets debutalbum Sweet Vengeance blev udgivet i 2003 hvor Per Möller Jensen (fra The Haunted) og bassist Brice Leclercq spillede med på. De tilegnede sig også vokalisten Tomas Lindberg som var et tidligere medlem af At the Gates. Sweet Vengeance indeholdt også rensang på nogen få spor som blev sunget af Tom S. Englund fra Evergrey.

Deres anden udgivelse Descent into Chaos blev udgivet i 2005 og havde nogle ændringer i bandmedlemmerne, med tilføjelsen af en mere permanent rytmesektion. Fotis Benardo tog over trommerne og Henric Carlsson (fra Cipher System) blev bassist. Mikael Stanne fra Dark Tranquillity sang en sektion med ren vokal på nummeret "Frozen."

Den 10. juli 2005 blev det bekræftet at vokalist Tomas Lindberg valgte at forlade Nightrage på grund af hans rolle i bandet gjorde han ikke havde tid til sine andre projekter. Lindbergs afløser blev den hidtil ukendte Jimmie Strimell. 

Da Gus G. optrådte med Arch Enemy til Ozzfest i 2005 blev han midlertidigt erstattet af Pierre Lysell til Nightrages turnéer. Nightrages tog senere på turné igen som støtte til bandet Bolt Thrower. Endnu engang havde Gus G. ikke mulighed for at optræde med sit band og blev denne gang afløst af Christian Muenzer fra Necrophagist. 
I marts 2006 forlod Gus permanent bandet for at fokusere på Firewind. På samme tidspunkt blev Fotis Benardo fjernet fra bandet da de kun ville have svenske medlemmerne som var frie til at holde prøve som en enhed. 

Deres tredje udgivelse A New Disease is Born blev udgivet i 2007 og endnu engang havde der været en del udskiftninger blandt medlemmerne:  Tomas Lindberg var blevet erstattet af Jimmie Strimell som vokalist, Gus G. afløst af Constantine på guitar og Fotis Benardo erstattet af Alex Svenningson som trommeslager.
For første gang fik bandet tilmed en musikvideo til sangen "Scathing" instrueret af Bob Katsionis.

Medlemmer

Nuværende medlemmer 
 Antony Hämäläinen − Vokal
 Marios Iliopoulos − Guitar
 Olof Mörck − Guitar
 Anders Hammer − Bas
 Jo Nunez − Trommer

Tidligere medlemmer 
 Tomas Lindberg − Vokal
 Gus G. − Guitar, vokal på demoer
 Christian Muener − Guitar
 Brice LeClercq − Bas
 Per Möller Jensen − Trommer
 Fotis Benardo (Fotis Giannakopoulos) − Trommer

Turnémedlemmer 
 Johnny Haven − Vocals 
 Pierre Lysell − Guitar 
 Christian Münzner − Guitar 
 Nicholas Barker − Trommer

Diskografi

Demoer 
 Demo (2001)
 Demo 2 (2002)
 Demo 3 (2002)

Studiealbums 
 Sweet Vengeance (2003)
 Descent into Chaos (2005)
 A New Disease is Born (2007)
 Wearing a Martyr's Crown (2009)
 Insidious (2011)
 The Puritan (2015)
 The Venomous (2017)
 Wolf to Man (2019)

Eksterne henvisninger 
 Nightrages officielle hjemmeside
 Lifeforce Records

Noter 

Melodisk dødsmetal-grupper
Metalgrupper fra Grækenland
Metalgrupper fra Sverige
Musikgrupper fra 2000
Granma (avis)

Granma er det cubanske kommunistpartis dagblad. Avisen har navn efter båden Granma, som transporterede de revolutionære til Cuba forud for den cubanske revolution.

Cubas politik
Etableret i 1965
Introspektion

Introspektion betyder bogstaveligt talt at undersøge (-spektion) indad (intro-). Mere specifikt henviser introspektion til det at iagttage sig selv, specielt det der foregår i ens bevidsthed, f.eks. hvordan man opfatter ting og hvordan man reagerer følelsesmæssigt på forskellige stimuli.

Introspektion er en vigtig bestanddel af visse psykologiske undersøgelsesmetoder, f.eks. psykoanalysen og Wilhelm Wundts eksperimentelle psykologi.

Indenfor fænomenologien spiller introspektion også en væsentlig rolle, da man inden for denne filosofiske retning kun kan få viden om fænomener ved at studere sin egen bevidsthed.

Psykologi
Filosofi
Antagelse
Den ukendte kvinde

Den ukendte kvinde (orignaltitel: La Sconosciuta) er en italiensk film fra 2006 af filminstruktør Giuseppe Tornatore.

Handling 

Irena, en smuk ukrainsk kvinde, er ankommet til Trieste, Italien hvor hun søger arbejde som rengøringsdame i et lejlighedskompleks. Men kvinden bærer på en forfærdelig hemmelighed som bliver afdækket i nogle dramatiske flashbacks: en mand kaldet «Muffa» har tvunget hende til tvangsprostitution og holdt hende som sexslave.

Rolleliste

Kuriosum 
 Kseniya Rappoport, der spillede hovedpersoner som «Irena», er en russisk teaterskuespillerinde. Hun talte ikke italiensk før hun begyndte at arbejde på filmen.
 For at virke mere aggresiv og hadefuld gik Michele Placido med til at lade sig barbere skaldet til sin rolle som «Muffa» i filmen.

Eksterne henvisninger 
 

Italienske film fra 2006
Thrillerfilm fra Italien
Per se

Per se er et udtryk, der stammer fra latin og betyder "i sig" eller "som sådan".

Når noget er beskrevet som "per se", så er det naturligt følgende, eller en lovmæssighed at det forholder sig på den sagte måde.

Udtrykket er formelt / akademisk og bruges ofte i forbindelse med lovgivning.

Reference 
Jura
Latinske vendinger
Ksenija Rappoport

Ksenija Aleksandrovna Rappoport (russisk: Ксения Александровна Раппопорт) (født: 25. marts 1974 i Leningrad) er en russisk skuespillerinde.

Eksterne henvisninger 
 
 Maly Drama Theatre – Theatre of Europe 
 14th Damascus International Film Festival  
 Festa Internazionale di Roma 

Skuespillere fra Rusland
Personer fra Sankt Petersborg
Carl Rogers

Carl Ransom Rogers (født 8. januar 1902, død 4. februar 1987) var en indflydelsesrig amerikansk psykolog og en af grundlæggerne af den humanistiske psykologi. Rogers anses endvidere for at være en af grundlæggerne af psykoterapiforskningen.

Den personcentrerede tilgang, hans primære bidrag til psykologien, har fundet bred anvendelse inden for forskellige områder så som psykoterapi, (klientcentreret terapi), uddannelse, (elevcentreret læring), organisationer og grupper.

Bibliografi i udvalg 
 Rogers, Carl. (1939). Clinical Treatment of the Problem Child.
 Rogers, Carl. (1942). Counseling and Psychotherapy: Newer Concepts in Practice.
 Rogers, Carl. (1951). Client-centered therapy: Its current practice, implications and theory. London: Constable. . Uddrag
 Rogers, Carl. (1959). A theory of therapy, personality and interpersonal relationships as developed in the client-centered framework. In (Ed.) S. Koch, Psychology: A study of a science. Vol. 3: Formulations of the person and the social context. New York: McGraw Hill.
 Rogers, Carl. (1961). On becoming a person: A therapist's view of psychotherapy. London: Constable. .
 Rogers, Carl. (1969). Freedom to Learn: A View of What Education Might Become. (First Ed.) Columbus, Ohio: Charles Merill. Uddrag
 Rogers, Carl. (1970). On Encounter Groups. New York: Harper and Row.
 Rogers, Carl. (1977). On Personal Power: Inner Strength and Its Revolutionary Impact.
 Rogers, Carl. (1980). A Way of Being.

Eksterne henvisninger 

 Dansk Carl Rogers Forum

Psykologer fra USA
Gård

En gård har flere betydninger:
 Baggård
 Bondegård
 Kongsgård
 Skolegård

Se også
 Atrium
 Gårdhave
Kvinden, du gav mig

Kvinden, du gav mig (originaltitel The Kindness of Women) er en roman fra 1981 af den engelske forfatter J. G. Ballard. Bogen er en fortsættelse af romanen Solens rige (originaltitel Empire of the Sun) fra 1984. Kvinden, du gav mig er tildels selvbiografisk og beskriver hovedpersonen fra Solens rige, Jim, og hans afrejse fra Kina, hvor han er født og har været interneret under 2. verdenskrig, og hans besøg i England og andre dele af Europa.

Denne artikel er en oversættelse af artiklen The Kindness of Women på den engelske Wikipedia. 

Romaner fra England
Litteratur i 1981
Amaury 6. af Montfort

Amaury VI de Montfort (1195-1241) var søn af den ældre Simon de Montfort, den 5. jarl af Leicester, og Alix af Montmorency og bror til den yngre Simon de Montfort, den 6. jarl af Leicester.

Han deltog i det Albigensiske korstog under sin fars kommando. Han arvede Toulouse-området, da hans far døde, men overdrog området til Kong Ludvig VIII i 1224. I 1230 blev Amaury marsk af Frankrig, en post som hans onkel, Mathieu II af Montmorency, tidligere havde haft. I 1239 deltog han i det Sjette Korstog og blev taget til fange efter nederlaget ved Gaza. Han blev fængslet i Cairo og frigivet i 1241, men døde samme år i Calabrien på vej hjem.

Kilder 
 Denne artikel er en oversættelse af artiklen Amaury de Montfort den engelske Wikipedia.

Fyrster fra middelalderen
Korstogene
Franker
Diego de Acebo

Diego de Acebo var biskop i Osma (Castillien, Spanien) fra 1201 til 1207.

Sammen med sin kannik, den kommende Sankt Dominicus (Domingo de Guzman) rejste han ad Marchias Daciae (til Danmark) i 1203 eller 1204 for at skaffe en brud til kronprins Ferdinand, søn af Alfonso VIII af Castillien. De foretog endnu en rejse i 1205 eller 1205 for at bringe pigen med tilbage, men hun var i mellemtiden død. De vendte hjem via Rom, hvor Diego uden held bad Pave Innocens III om blive sendt ud for at missionere blandt de nordiske hedninger. Diego og Dominicus begyndte i stedet at omvende katharerne. Diego var med til at oprette det første dominikanerkloster i Prouille og deltog i de første debatter mellem katharer og katolikker, men paven beordrede ham kort tid efter til at vende hjem til hans stift, hvor han døde 30. december 1207.

Biskopper
Personer fra Spanien